
           REPUBLIKA HRVATSKA
VIROVITIČKO-PODRAVSKA ŽUPANIJA
                      GRAD SLATINA
                GRADONAČELNIK
KLASA: 400-01/26-02/9
URBROJ: 2189-2-06-01/01-26-1
Slatina, 15. rujan 2026. godine

Predmet: JAVNI POZIV građanima za sudjelovanje u kreiranju Proračuna Grada 
                 Slatine za 2027. godinu

Drage sugrađanke i sugrađani, stanovnici Slatine i prigradskih naselja,
Pozivamo vas da se aktivno uključite u proces izrade Proračuna Grada Slatine za 2027. godinu i projekcija za 2028. i 2029. godinu.
Vaš doprinos nam je izuzetno važan jer vi najbolje poznajete potrebe u svojim ulicama, kvartovima i prigradskim naseljima. Cilj ovog poziva je zajedničkim snagama odrediti prioritete i u proračun uvrstiti male komunalne akcije i projekte koji će izravno podići kvalitetu svakodnevnog života u našem gradu.
Što možete predložiti?
Građani mogu podnijeti prijedloge koji se odnose na uređenje javnih površina i komunalnu infrastrukturu u nadležnosti Grada:
· Sanaciju i uređenje cesta, pješačkih i biciklističkih staza.
· Postavljanje ili dopunu javne rasvjete u ulicama.
· Uređenje i opremanje dječjih igrališta, parkova i sportskih terena.
· Postavljanje klupa, koševa za otpad, prometne signalizacije.

Kako i do kada poslati prijedloge?
Prijedlozi se podnose putem Obrasca za sudjelovanje građana u kreiranju Proračuna Grada Slatine za 227. godinu koji se nalazi u prilogu ovog poziva. Rok za dostavu je 15. listopada 2026. godine.
Ispunjen obrazac možete dostaviti na jedan od sljedećih načina:
1. E-mailom: Slanjem na adresu proracun@slatina.hr 
2. Poštom ili osobno: Predajom u pisarnicu na adresu: Grad Slatina, Trg svetog Josipa 10, 33520 Slatina, s naznakom "Prijedlozi građana za Proračun 2027.".
Sve pristigle prijedloge razmotrit će nadležni Upravni odjeli Grada Slatine s obzirom na tehničku izvedivost, financijske mogućnosti i zakonske okvire. Prijedlozi koji ispunjavaju uvjete bit će uvršteni u prijedlog Proračuna za 2027. godinu koji se upućuje Gradskom vijeću na usvajanje.


Uključite se i dajte svoj doprinos razvoju naše Slatine!

Gradonačelnik Grada Slatine
[bookmark: _GoBack]                                                                                                   Tomo Tomić mag.oec., v.r.


Prilog:
- Obrazac za sudjelovanje građana u kreiranju Proračuna Grada Slatine za 2027. godinu

